wannaphong/clean_thaiwikipedia huggingface dataset:
# นกบูบีตีนฟ้า
นกบูบีตีนฟ้า  เป็นนกบูบีชนิดหนึ่ง ในบรรดา 6 ชนิด จัดอยู่ในวงศ์นกบูบี (Sulidae)

เป็นนกทะเลที่มีขนาดใหญ่ชนิดหนึ่ง มีความยาวลำตัวได้ถึง 90 เซนติเมตร (36 นิ้ว) ความกว้างของปีกจากข้างหนึ่งไปอีกข้างหนึ่งถึง 1.5 เมตร (4.9 ฟุต)
thumb|left|การเต้นเพื่อจับคู่ของนกตัวผู้
thumb|left|การพุ่งตัวลงจับปลาจากบนอากาศ
นกบูบีตีนฟ้า มีลักษณะเด่นอันเป็นที่มาของชื่อ คือ ตีนที่เป็นพังผืดขนาดใหญ่เหมือนตีนเป็ดเป็นสีฟ้าหรือสีน้ำเงินสดในตัวผู้ ซึ่งสีฟ้านี้เป็นสัญลักษณ์บ่งบอกถึงความแข็งแรงและช่วงอายุวัย นกตัวที่มีอายุมากและร่างกายไม่แข็งแรง สีฟ้าก็จะจืดจางลงไป นกตัวเมียจะเลือกตัวผู้ที่มีสีสดใส

นอกจากนี้แล้วนกบูบีตีนฟ้า ยังเป็นนกบูบีเพียงชนิดเดียวเท่านั้นที่เมื่อจับคู่ผสมพันธุ์ ตัวผู้จะมีลีลาการเต้นรำด้วยการเต้นสลับขากัน กางปีก และส่งเสียงร้องเพื่อสร้างความประทับใจให้แก่ตัวเมีย ที่มีขนาดใหญ่กว่าเล็กน้อย ด้วยพฤติกรรมเช่นนี้ ทำให้นกบูบีตีนฟ้าเป็นที่นิยมอย่างมากที่จะถ่ายภาพของผู้ที่นิยมการถ่ายภาพสัตว์ป่าหรือผู้ที่ชื่นชอบการท่องเที่ยวผจญภัยธรรมชาติ ฤดูการผสมพันธุ์ของนกบูบีตีนฟ้าอยู่ในราวปลายเดือนมิถุนายนถึงต้นเดือนกรกฎาคม

เป็นนกที่สื่อสารกันด้วยเสียงร้องคล้ายเสียงผิวปาก เมื่อจับคู่กันแล้ว ถึงแม้ว่าจะมีอีกฝ่ายกำลังบินอยู่ก็ตาม นกบูบีตีนฟ้าเป็นนกที่จับคู่เพียงตัวเดียวตลอดทั้งชีวิต ทำรังโดยการวางไข่ไว้บนพื้นดิน โดยมักสร้างอยู่ใกล้พุ่มไม้เพื่อช่วยในการบังกระแสลม วางไข่ครั้งละฟองเดียว หรือไม่เกิน 2 ฟอง บางครั้งอาจมากได้ถึง 3 ฟอง แต่ไข่ที่มีจำนวนมากถึงเช่นนี้ทำให้พ่อแม่นกไม่สามารถให้ความอบอุ่นในการฟักได้อย่างทั่วถึง ส่งผลถึงพัฒนาการของลูกนก ในยามกกไข่ แม่นกมักจะหันหน้าเข้าทางแสงแดดตลอด นักเดินเรือในยุคกลางจึงใช้พฤติกรรมของนกบูบีตีนฟ้าเป็นเข็มทิศ เมื่อฟักออกมาแล้ว ลูกนกจะแข่งขันกันเองในหมู่พี่น้อง ตัวที่แข็งแรงกว่าก็จะเป็นตัวที่อยู่รอดต่อไปจนเติบใหญ่

นกบูบีตีนฟ้า หาปลาในทะเลกินเป็นอาหาร โดยมีพฤติกรรมบินโฉบเพื่ออาหาร โดยจะบินสูงขึ้นและหยุดอยู่ชั่วระยะหนึ่ง เพื่อที่จะพับปีกให้แนบลู่กับลำตัว แล้วทิ้งตัวพุ่งดิ่งลงในน้ำ ซึ่งการบินลักษณะนี้ทำให้นกบูบีสามารถดำน้ำได้ลึกและจับปลาได้อย่างไม่พลาด นอกจากนี้แล้วยังมีส่วนหางที่ยาว ซึ่งหางนี้มีส่วนช่วยในการพยุงตัวให้บินโฉบเฉี่ยวไปมาได้อย่างคล่องแคล่ว และยังช่วยให้สามารถเปลี่ยนทิศทางในการบินและดำน้ำลงไปจับปลาได้อีกด้วยนกบูบี BOOBY, หลังปกนิตยสาร แม็ค ม.ต้น. ปีที่ 14 ฉบับที่ 5: กันยายน 2537 ISSN 0857-1775 อีกทั้งตีนที่เป็นพังผืดก็ช่วยให้ว่ายน้ำและดำน้ำได้อย่างดี จนสามารถพุ่งขึ้นบินสู่อากาศได้เลยเมื่อขึ้นมาบนผิวน้ำ 

นกบูบีตีนฟ้า กระจายพันธุ์ตลอดชายฝั่งมหาสมุทรแปซิฟิก ตั้งแต่ชายฝั่งทะเลแคลิฟอร์เนีย ในสหรัฐอเมริกา จนถึงหมู่เกาะกาลาปากอส และทิศใต้ของประเทศเปรู แต่ที่หมู่เกาะกาลาปากอสนั้น ไม่ได้มีนกบูบีตีนฟ้าอาศัยอยู่ในทุกเกาะ 

นกบูบีตีนฟ้า เป็นที่รู้จักครั้งแรกของชาวตะวันตก โดยชาร์ล ดาร์วิน ระหว่างการเดินทางไปยังหมูเกาะกาลาปากอส โดยการอนุกรมวิธานเกิดขึ้นในปี ค.ศ. 1822 ปีเดียวกับที่ดาร์วินเสียชีวิต โดยตัวอย่างต้นแบบแรกถูกส่งมาจากหมู่เกาะกาลาปากอส มีการศึกษาและจำแนกไว้ว่ามี 2 ชนิดย่อย คือ  Sula nebouxii excisa  Todd, 1948 และ Sula nebouxii nebouxii  Milne-Edwards, 1882 

thumb| Sula nebouxii
# เปียงยางมาราธอน
เปียงยางมาราธอน  เป็นการแข่งขันมาราธอนประจำปี ซึ่งจัดขึ้นในเดือนเมษายน ที่กรุงเปียงยาง เมืองหลวงของประเทศเกาหลีเหนือ เป็นการแข่งขันที่ได้รับฉลากมาตรฐานงานวิ่งถนนระดับบรอนซ์ (IAAF Bronze Label Road Race)

จัดการแข่งขันครั้งแรกประเภทชายในปี ค.ศ. 1981 ส่วนผู้หญิงจัดขึ้นในปี ค.ศ. 1984Korea Today: Mangyongdae Prize International Marathon Race โดยการแข่งขันจะมีจุดเริ่มต้นและเส้นชัยที่สนามกีฬาคิม อิล-ซ็อง โดยวิ่งไปเลียบแม่น้ำแทดงJalava, Mirko (2011-04-11). Marusin and Ro take the wins in Pyongyang. IAAF. Retrieved on 2011-04-12. ในปี ค.ศ.  2010 นักวิ่งชาวยูเครน อีวาน บาบาไรกา (Ivan Babaryka) ถือเป็นนักวิ่งยุโรปที่ชนะเป็นคนแรกในรอบ 24 ปีJalava, Mirko (2010-04-12). Surprise victory by Babaryka in Pyongyang – Mangyongdae Prize Marathon report. IAAF. Retrieved on 2010-04-12. ในการแข่งขันปี ค.ศ. 2015 งดเว้นให้นักวิ่งชาวต่างชาติแข่งขันเนื่องจากสถานการณ์โรคไวรัสอีโบลา
# เซอรุนเด็ง
เซอรุนเด็ง  เป็นมะพร้าวขูดแบบอินโดนีเซียที่ใช้เป็นเครื่องเคียง โดยจะผสมกับเครื่องเทศ หอมใหญ่ พริก กระเทียม ผักชี ขมิ้น น้ำตาล มะขาม ใบเบย์ ใบมะกรูด และข่าซึ่งนำมาบดและผัดให้สุกhttp://asiancook.eu/indonesian/hidangan/296-serundeng-fried-coconut-with-peanuts นำมะพร้าวไปอบให้เหลืองแล้วผสมกับเครื่องที่ผัดไว้ ใส่ถั่วลิสงอบ การใช้กากมะพร้าวที่ไม่ผ่านการคั้นกะทิออกไปจะมีรสชาติดีกว่า นอกจากนั้น ยังนำไปผสมกับเนื้อสัตว์ในอาหารสูตรต่าง ๆ เช่น เซอรุนเด็งดากิง (ผสมกับเนื้อวัว) ใช้โรยบนโซโตหรือข้าวเหนียว

ในอินโดนีเซีย เนื้อเซอรุนเด็งมีรสหวานเพราะเพิ่มน้ำตาลมะพร้าว และมีความเกี่ยวข้องกับอาหารชวา เซอรุนเด็งในรูปเครื่องจิ้มแห้ง พบในอาหารเบอตาวีในจาการ์ตาและอาหารมากัซซาร์ในซูลาเวซีใต้ ใช้กินกับโซโต ข้าวเหนียวหรือบูราซา (ข้าวหุงกะทิห่อใบตอง) ในมาเลเซีย คำว่าเซอรุนดิงหมายถึงเนื้อสัตว์ที่มีลักษณะเป็นฝอยไม่ว่าจะใส่มะพร้าวอบหรือไม่ แต่ในอินโดนีเซียเรียกเนื้อสัตว์ลักษณะเป็นฝอยว่าอาบน
 อ้างอิง
# ลัทธ์กมล ปิ่นโรจน์กีรติ
ลัทธ์กมล ปิ่นโรจน์กีรติ (เกิด 27 กุมภาพันธ์ พ.ศ. 2540)  เป็นนักแสดงหญิงชาวไทย เริ่มเข้าสู่วงการบันเทิงจากการรับงานถ่ายโฆษณาและถ่ายแบบนิตยสาร หลังจากนั้นก็ได้แคสติ้งกับทางค่ายภาพยนตร์ไฟว์สตาร์โปรดักชั่น และในปี พ.ศ. 2557 ก็ได้มีโอกาสแสดงภาพยนตร์เรื่อง ตีสาม คืนสาม 3D ในบทบาท "ลินิน"

ประวัติ
พิมมีพี่ชาย 1 คน คือ ภัทร นัตธนนท์ ปิ่นโรจน์กีรติ และฝาแฝดอีก 4 คน เป็นชาย 1 คน และผู้หญิง 3 คน ผู้ชายชื่อ เพชร กันตพงศ์ ปิ่นโรจน์กีรติ, พิม ลัทธ์กมล ต่อมาคือ แพน นันท์ปภัทร ปิ่นโรจน์กีรติ และน้องสาวอีก 1 คนแต่เสียชีวิตเมื่ออายุ 4 ขวบ ปัจจุบันพิมจบการศึกษา  คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ ทิพนารี วีรวัฒโนดม, ธีรภัทร โลหนันทน์, พิรพัฒน์ วัฒนเศรษสิริ, ลาภิสรา อินทรสูต

ผลงาน

ภาพยนตร์

|rowspan="2"|2557
|ตีสาม คืนสาม 3D || ลินิน 
|-
|เกมปลุกผี ||บี 
|-
|2559
|อวสานโลกสวย ||เปิ้ล 
|-
|2560
|SCHOOL TALES เรื่องผีมีอยู่ว่า  ||เมย์ 
|-
|2561
|ขุนบันลือ  ||นกเอี้ยง 
|-
|2563
|คนทรงผี  ||พลอย
|-
|2567
|หม่อม  ||มีน
|-
|}

ละครซีรีส์
 ปี เรื่อง บทบาท  ออกอากาศ2555  Club Friday The Series 1 ครั้งหนึ่งในความทรงจำทำไปได้ยังไง ตอน น้ำแดง บี ช่องวัน2560เรือนร้อยเล่ห์ริ้วช่อง 3 เอสดี2561เสน่ห์นางงิ้วเหมยหลิน (วัยสาว) (รับเชิญ) ช่อง 32562ปลายจวักปรางThaiPBS Theory Of Love ทฤษฎีจีบเธอ  แพรวา GMM252563ทุ่งเสน่หาปานวาด จอมขวัญช่อง 3 วาสนารัก2564 Tea Box ชายชรากับหมาบ้า เฟิร์น ThaiPBS เสน่หาสตอรี่ แพรว AIS PLAY2565 Club Friday the Series Love & Belief ความรักกับความเชื่อ ตอน คนกินแฟน ปาน ช่องวัน The Broken Us ณ ขณะเหงา มูน ThaiPBS 2566 ไฟลวง พญ.ญาดา บุญยกรณ์ (หมอเล็ก)  อมรินทร์ทีวี บุษบาลุยไฟ น้อย ThaiPBS 2567 Club Friday The Series Hot Love Issue เรื่องรัก เรื่องร้อน ตอน ซึมเศร้าหรือรักเอาแต่ใจ เดียร์ ช่องวัน 31 สืบสันดาน บี Netflix

แหล่งข้อมูลอื่น
 
 ประวัติย่อ ลัทธ์กมล ปิ่นโรจน์กีรติ
# เจ้าคณะใหญ่หนตะวันออก
เจ้าคณะใหญ่หนตะวันออก คือเจ้าคณะใหญ่ผู้ปฏิบัติหน้าที่ในเขตปกครองคณะสงฆ์หนตะวันออก (มหานิกาย) คือภาค 8 ภาค 9 ภาค 10 ภาค 11 ภาค 12 

ตามมาตรา 10 แห่งพระราชบัญญัติคณะสงฆ์ (ฉบับที่ 2) พ.ศ. 2535 กำหนดให้มีเจ้าคณะใหญ่ปฏิบัติหน้าที่ในเขตปกครองคณะสงฆ์ตามที่กำหนดในกฎมหาเถรสมาคมราชกิจจานุเบกษา, พระราชบัญญัติคณะสงฆ์ (ฉบับที่ 2) พ.ศ. 2535, หน้า 8

มหาเถรสมาคมจึงตรา "กฎมหาเถรสมาคม ฉบับที่ 15 (พ.ศ. 2535) ว่าด้วยระเบียบการปกครองคณะสงฆ์" กำหนดให้เจ้าคณะใหญ่หนตะวันออกปฏิบัติหน้าที่ในเขตปกครองคณะสงฆ์ ภาค 8 ภาค 9 ภาค 10 ภาค 11 และภาค 12กฎมหาเถรสมาคม ฉบับที่ 15 (พ.ศ. 2535) ว่าด้วยระเบียบการปกครองคณะสงฆ์

 ขอบเขตการปกครองในหนตะวันออก 

เจ้าคณะใหญ่หนตะวันออก มีเขตปกครองคณะสงฆ์ระดับภาค 5 ภาค ได้แก่ ดังต่อไปนี้
 ภาค 8  มี 6 จังหวัดในเขตการปกครอง ได้แก่ อุดรธานี, หนองคาย,เลย,สกลนคร, หนองบัวลำภู, บึงกาฬ
 ภาค 9  มี 4 จังหวัดในเขตการปกครอง ได้แก่ ขอนแก่น, มหาสารคาม, กาฬสินธุ์, ร้อยเอ็ด
 ภาค 10  มี 6 จังหวัดในเขตการปกครอง ได้แก่ อุบลราชธานี, ศรีสะเกษ, นครพนม, ยโสธร, มุกดาหาร, อำนาจเจริญ
 ภาค 11  มี 4 จังหวัดในเขตการปกครอง ได้แก่ นครราชสีมา, บุรีรัมย์, ชัยภูมิ, สุรินทร์
 ภาค 12  มี 4 จังหวัดในเขตการปกครอง ได้แก่ ปราจีนบุรี, นครนายก, ฉะเชิงเทรา, สระแก้ว

รวมทั้งหมด มีจังหวัดที่อยู่ในขอบเขตการปกครองดูแลของเจ้าคณะใหญ่หนตะวันออกทั้งสิ้น 24 จังหวัด

เจ้าคณะใหญ่หนตะวันออกรูปปัจจุบันคือ สมเด็จพระพุฒาจารย์ (สนิท ชวนปญฺโญ) วัดไตรมิตรวิทยารามวรวิหาร

อำนาจหน้าที่เจ้าคณะใหญ่หนตะวันออก
เจ้าคณะใหญ่หนตะวันออก มีอำนาจหน้าที่การปกครองคณะสงฆ์จังหวัดต่าง ๆ ในเขตภาคการปกครองของตนตามพระราชบัญญัติคณะสงฆ์และกฎมหาเถรสมาคม ดังนี้

ดำเนินการปกครองคณะสงฆ์ให้เป็นไปตามพระธรรมวินัย กฎหมาย กฎมหาเถรสมาคม ข้อบังคับ ระเบียบ คำสั่ง มติ ประกาศ พระบัญชาสมเด็จพระสังฆราช
ควบคุมและส่งเสริมการรักษาความเรียบร้อยดีงาม การศาสนศึกษา การศึกษาสงเคราะห์ การเผยแผ่พระพุทธศาสนา การสาธารณูปการ และการสาธารณสงเคราะห์ ให้ดำเนินไปด้วยดี
วินิจฉัยการลงนิคหกรรม วินิจฉัยข้ออุทธรณ์คำสั่ง หรือคำวินิจฉัยชั้นจังหวัด
แก้ไขข้อขัดข้องของเจ้าคณะจังหวัดให้เป็นไปโดยชอบ
ตรวจการและประชุมพระสังฆาธิการในเขตปกครอง ของตนเอง

 ทำเนียบเจ้าคณะใหญ่หนตะวันออก 
 ลำดับ  รูป  รายนาม/สมณศักดิ์  เริ่มวาระ  สิ้นสุดวาระ  วัด 1  frameless|100x100px สมเด็จพระวันรัต (ทรัพย์ โฆสโก)  พ.ศ. 2509  พ.ศ. 2516  วัดสังเวชวิศยารามวรวิหาร 2  frameless|100x100px สมเด็จพระธีรญาณมุนี (ธีร์ ปุณฺณโก)  พ.ศ. 2516  พ.ศ. 2527 วัดจักรวรรดิราชาวาสวรมหาวิหาร 3  frameless|100x100px พระวิสุทธาธิบดี (ไสว ฐิตวีโร)  พ.ศ. 2526   พ.ศ. 2531 วัดไตรมิตรวิทยารามวรวิหาร 4  100px สมเด็จพระพุฒาจารย์ (อาจ อาสโภ)  พ.ศ. 2531  พ.ศ. 2532  วัดมหาธาตุยุวราชรังสฤษฎิ์ราชวรมหาวิหาร 5  100px สมเด็จพระพุฒาจารย์ (เกี่ยว อุปเสโณ)  พ.ศ. 2532  พ.ศ. 2556  วัดสระเกศราชวรมหาวิหาร 6  100pxสมเด็จพระพุฒาจารย์ (สนิท ชวนปญฺโญ)  พ.ศ. 2556  ปัจจุบัน วัดไตรมิตรวิทยารามวรวิหาร
# วันชัย (9 พฤษภาคม)
วันชัย (Moldovan Cyrillic: Зиуа Викторией) หรือ 9 พฤษภาคม เป็นเครื่องหมายการยอมจำนนของนาซีเยอรมนีต่อสหภาพโซเวียตในสงครามโลกครั้งที่สอง (ในสหภาพโซเวียต เรียกอีกชื่อหนึ่งว่า มหาสงครามของผู้รักชาติ) เริ่มครั้งแรกในสิบหกสาธารณรัฐแห่งสหภาพโซเวียต ให้หลังการลงนามตราสารยอมจำนนในคืนวันที่ 8 พฤษภาคม ค.ศ. 1945 (เป็นเวลาหลังเที่ยงคืน จึงเป็นวันที่ 9 พฤษภาคม ตามเวลามอสโก) รัฐบาลโซเวียตประกาศชัยชนะในเช้าวันที่ 9 พฤษภาคมหลังพิธีลงนามในกรุงเบอร์ลิน แม้วันดังกล่าวเริ่มอย่างเป็นทางการใน ค.ศ. 1945 (ซึ่งหมายความว่ามีการเฉลิมฉลองตั้งแต่ ค.ศ. 1946) แต่วันหยุดนี้เป็นวันมิใช่แรงงานก็ใน ค.ศ. 1965 และเฉพาะในบางประเทศ ทางรัฐบาลได้มีการจัดเดินสวนสนามทางทหาร ณ จัตุรัสแดงกลางเมืองในกรุงมอสโกเพื่อเป็นการแสดงแสนยานุภาพของกองทัพแดงและรำลึกเหล่าทหารผ่านศึกอีกด้วย แม้ว่าสหภาพโซเวียตจะล่มสลายไปแล้ว แต่สหพันธรัฐรัสเซียก็ยึดถือปฏิบัติตามเดิมจวบจนทุกวันนี้

 รูปภาพ
# มิชิมะ ยูกิโอะ
มิชิมะ ยูกิโอะ  เป็นนามปากกาของ ฮิราโอกะ คิมิตาเกะ (14 มกราคม ค.ศ. 1925 - 25 พฤศจิกายน ค.ศ. 1970) เป็นกวีและนักเขียนชาวญี่ปุ่น ได้รับการยอมรับว่าเป็นนักเขียนท่านหนึ่งที่มีผลงานเป็นที่ยอมรับ มิชิมะเคยได้รับการเสนอชื่อเข้าชิงรางวัลโนเบลสาขาวรรณกรรมถึง 3 ครั้งYUKIO MISHIMA - BIOGRAPHY และเกือบได้รับรางวัลนี้ในปี ค.ศ. 1968 (แต่คาวาบาตะ ยาซูนาริได้รับรางวัลแทน)Revealing the many masks of Mishima

 ประวัติ 
มิชิมะ ยูกิโอะ หรือชื่อเกิดว่า ฮิราโอกะ คิมิตาเกะ เกิดเมื่อ ค.ศ. 1925 ในครอบครัวที่มีบรรพบุรุษเป็นซามูไร ตอนยังเป็นเด็ก มิชิมะอาศัยอยู่กับคุณย่า จนถึงปี ค.ศ. 1937 เขาก็ย้ายกลับไปอยู่กับครอบครัว มิชิมะเป็นเด็กเรียนดี และสนใจในวรรณกรรมตะวันตก งานเขียนของเขาได้รับการตีพิมพ์ตั้งแต่สมัยเขาอยู่ชั้นมัธยมศึกษา  เมื่อเรียนกฎหมายที่มหาวิทยาลัยโตเกียว เขาก็เปลี่ยนมาใช้นามปากกา "มิชิมะ ยูกิโอะ" เพื่อปกปิดอายุตัวเองA View of the Snowy Mountain :: 1941-1964 หลังเรียนจบ มิชิมะทำงานในกระทรวงการคลัง แต่ต่อมาก็ลาออกมาเขียนนิยาย เขามีแนวคิดที่จะฟื้นฟู "บูชิโด" และต่อต้านการพัฒนาแบบตะวันตกของญี่ปุ่น มิชิมะเชื่อในลัทธิชาตินิยมสุดโต่ง และ มีความคิดฟื้นฟูจักรพรรดิโชวะให้กลับไปมีอำนาจสูงสุดในญี่ปุ่น เพื่อแสดงความรับผิดชอบที่ญี่ปุ่นแพ้สงครามโลกครั้งที่สอง ที่มาพร้อมกับอิทธิพลของตะวันตก โดยเฉพาะในช่วงการยึดครองญี่ปุ่น และ ช่วงหลังการลงนามสนธิสัญญาซานฟรานซิสโก จึงเริ่มรวบรวมผู้คน จนในวันที่ 25 พฤศจิกายน ค.ศ. 1970 มิชิมะและพรรคพวกอีก 4 คนก็บุกยึดศูนย์บัญชาการกองกำลังป้องกันตนเองญี่ปุ่น จับผู้บัญชาการเป็นตัวประกัน และปลุกระดมให้กองทัพก่อรัฐประหาร แต่ไม่เป็นผล มิชิมะจึงกระทำเซ็ปปูกุ หรือคว้านท้องตัวเองYukio Mishima Essay - Mishima, YukioMISHIMA’S SUICIDE

 ชีวิตส่วนตัว 
นอกจากจะเป็นนักเขียน มิชิมะยังเป็นเคยแสดงภาพยนตร์มาแล้ว 5 เรื่องYukio Mishima by iMDb นอกจากนี้เขายังฝึกเพาะกายและศิลปะการต่อสู้อื่น ๆ อีกด้วยSun and Steel

ด้านความสัมพันธ์ เขาเคยคบหากับโชดะ มิจิโกะ (ต่อมาโชดะเข้าพิธีอภิเษกสมรสกับสมเด็จพระจักรพรรดิอากิฮิโตะและทรงขึ้นเป็นสมเด็จพระจักรพรรดินีมิจิโกะ)The Man Who Would Be Samurai ต่อมามิชิมะสมรสกับซูงิยามะ โยโกะในปี ค.ศ. 1958 ทั้งคู่มีบุตรด้วยกัน 2 คน
# ซอลิดเวิกส์
ซอลิดเวิกส์  เป็นโปรแกรม Solid modeling CAD ที่ใช้งานบน ไมโครซอฟท์ วินโดวส์ โปรแกรมตัวนี้ได้ออกวางจำหน่ายเป็นครั้งแรกเมื่อปี พ.ศ. 2540 โดยบริษัท Dassault Systèmes SOLIDWORKS Corp. ปัจจุบัน (ไตรมาสที่สาม ของปี 2558) ซอลิดเวิกส์มีวิศวกรใช้งานอยู่ทั่วโลกถึง 2 ล้านคน และมีบริษัทที่ใช้โปรแกรมตัวนี้ออกแบบอยู่มากกว่า 210,800 บริษัททั่วโลก ในปี พ.ศ. 2554 โปรแกรมมียอดจำหน่ายรวมทั้งสิ้น 483 ล้านดอลลาร์สหรัฐ

  ประวัติ 
SOLIDWORKS พัฒนาขึ้นในปี 2534 และก่อตั้งเป็นบริษัท SOLIDWORKS Corporation ในปี 2536 โดย Jon Hirschtick ผู้สำเร็จการศึกษาจากสถาบันเทคโนโลยีแมสซาชูเซตส์ เขาฟอร์มทีม Developer และมีจุดมุ่งหมายว่าจะพัฒนาซอฟต์แวร์ออกแบบสามมิติที่ง่ายต่อการใช้งาน ราคาพอเหมาะ และสามารถใช้บน Windows Desktop ได้ โดยได้ปล่อยผลิตภัณฑ์ตัวแรกคือ SolidWorks 95 ในปี 2538 ต่อมาบริษัท Dassault Systemes ได้เข้ามาถือหุ้น SOLIDWORKS ในปี 2540 ซึ่งได้ควบคุมดูแลเกี่ยวกับ SOLIDWORKS จนปัจจุบัน เวอร์ชันปัจจุบันคือ SOLIDWORKS 2020

 SOLIDWORKS ในปัจจุบัน 
ปัจจุบัน SOLIDWORKS เป็นซอฟต์แวร์สำหรับการออกแบบ 3 มิติที่ได้รับความนิยมสูงสุด โดยได้รับความไว้วางใจจากวิศวกรและนักออกแบบกว่า 2,500,000 ราย จาก 200,000 องค์กรทั่วโลกและมีการอัปเดตและปรับปรุงเวอร์ชันใหม่ ๆ อยู่เรื่อย ๆ ตามกระแสตอบรับจากผู้ใช้งาน จึงทำให้ SOLIDWORKS เป็นซอฟต์แวร์ที่ตรงตามความต้องการของผู้ใช้งานมากที่สุด SOLIDWORKS เวอร์ชันปัจจุบัน คือ SOLIDWORKS 2020

ในประเทศไทย SOLIDWORKS มี Authorized Reseller คือ Metro Systems Corporation และ AppliCAD โดย SOLIDWORKS ประกอบไปด้วยโปแกรมพื้นฐาน คือ SOLIDWORKS 3D CAD ได้แก่

 SOLIDWORKS Standard เพิ่มความเร็วในการออกแบบ และปลดล็อกคุณประโยชน์ในด้านของการออกแบบ 3D สำหรับการแก้ไขปัญหาในด้านของการสร้างชิ้นส่วนที่รวดเร็ว, ส่วนประกอบและการ Drawing 2D ด้วยเครื่องมือเฉพาะตัวอย่างเช่น แผ่นโลหะ, งานเชื่อม, พื้นผิวและเครื่องมือเกี่ยวกับแม่พิมพ์ ด้วยสิ่งต่าง ๆ เหล่านี้จะช่วยให้สามารถที่จะส่งมอบการออกแบบที่ดีให้แก่ลูกค้าได้
 SOLIDWORKS Professional สร้างโดยอยู่บนพื้นฐานความสามารถของ SolidWorks Standard โดยมีการเพิ่มความสามารถทางด้านการออกแบบ, การจัดการเกี่ยวกับเอกสาร, การแสดงผลเสมือนจริง, การออกแบบโดยอัตโนมัติ, การตรวจสอบการวาด Drawing, ส่วนประกอบย่อยที่ซับซ้อนและชิ้นส่วน
 SOLIDWORKS Premium เป็นการแก้ไขปัญหาด้านการออกแบบ 3D ซึ่งมีการเพิ่มความสามารถในการจำลองที่มีประสิทธิ์ภาพและความสามารถในการตรวจสอบการออกแบบ ไปจนกระทั่งถึงความสามารถของ SolidWorks Professional รวมทั้งการทำงานร่วมกัน ECAD/ MCAD การทำวิศวกรรมย้อนกลับ ความสามารถในการทำงานเกี่ยวกับลวดขั้นสูงและฟังชั่นการกำหนดเส้นทางท่อ
นอกจากนี้ยังมี Multi-Product ที่เป็นส่วนเสริมในการทำงานให้มีประสิทธิภาพมากขึ้น ได้แก่
 SOLIDWORKS Simulation คือ โปรแกรมการจำลองวิเคราะห์ความเสี่ยงจาการสร้างชิ้นงานจริง
 SOLIDWORKS Electrical คือ โปรแกรมออกแบบเขียนแบบทางด้านงานระบบ ไฟฟ้า
 SOLIDWORKS PDM คือ ซอฟแวร์ ที่ช่วยในการจัดการจัดเก็บ ข้อมูลให้เป็นระบบ
 SOLIDWORKS Composer คือ เป็นเครื่องมือที่ช่วยในการสร้าง เอกสาร ในรูปแบบภาพ
 Exalead Part คือ โปรแกรมที่ยกระดับความสามารถจากการวิเคราะห์ เพื่อลดความซ้ำซ้อน
 SOLIDWORKS MBD (Model Based Definition) คือ เครื่องมืออ่านชิ้นงานแบบเป็น 3 มิติ
 SOLIDWORKS Visualize คือ โปรแกรมสร้างกราฟิกที่มีคุณภาพสูง
# ประมุขในนาม
ประมุขในนาม (อังกฤษ: Titular ruler) คือบุคคลที่มีตำแหน่งผู้นำอย่างเป็นทางการเพียงเล็กน้อย หรือมีอำนาจจริงบ้าง บางครั้งบุคคลนั้นอาจจะอยู่ในตำแหน่งผู้นำเพียงในนาม แต่ก็ยังใช้อำนาจเกินกว่าปกติ ซึ่งเป็นผลมาจากบุคลิกภาพและประสบการณ์ของบุคคลเหล่านั้น ประมุขในนามไม่ได้ถูกจำกัดอยู่เพียงแค่ผู้นำทางการเมือง แต่ยังหมายถึงองค์กรอื่นใด เช่น บรรษัท ด้วย

 นิรุกติศาสตร์ 
Titular เป็นคำที่เกิดขึ้นจากการรวมคำว่า titulus (ตำแหน่ง, ยศ) ในภาษาละติน และคำเสริมท้ายในภาษาอังกฤษ -ar ซึ่งหมายถึง "ของ หรือ ขึ้นอยู่กับ"

 พัฒนาการ 
ในระบบรัฐสภาทุกวันนี้ส่วนใหญ่ ประมุขแห่งรัฐได้มีการพัฒนาไปทางใดทางหนึ่ง หรือถูกสร้างขึ้นเพื่อเป็นตำแหน่งของผู้นำ กรณีในอดีต ผู้นำมักจะมีอำนาจอย่างมีนัยสำคัญที่ถูกระบุไว้ในรัฐธรรมนูญของรัฐ แต่ก็ไม่สามารถใช้อำนาจเหล่านั้นได้ เนื่องจากการเปลี่ยนแปลงทางประวัติศาสตร์ภายในประเทศนั้น ในภายหลัง มักจะมีการแสดงไว้อย่างชัดเจนในเอกสารที่ซึ่งมีความตั้งใจทำให้ผู้นำไร้ซึ่งอำนาจ ประมุขแห่งรัฐจะอยู่ในตำแหน่งผู้นำในนามที่มักจะได้รับการยกย่องในฐานะสัญลักษณ์ของการ "นำพา" ผู้คน
 ตัวอย่าง 
 จักรพรรดิโชวะแห่งญี่ปุ่นยังทรงเป็นประมุขในนามหลังจากที่ญี่ปุ่นยอมจำนนในสงครามโลกครั้งที่สอง
 ประธานาธิบดีของอิสราเอลและประธานาธิบดีเยอรมนีมีหน้าที่เพียงในเชิงพิธีการและถูกเรียกในฐานะประมุขในนาม
 อ้างอิง
# ซัมซุง กาแลคซีเอส 6
ซัมซุง กาแลคซีเอส 6 (ชื่อรหัส Project ZeroSamsung Galaxy S6 aka Project Zero Final Wrap-up: Expected Release Date, Price, Specification DetailsGalaxy S6 is Called “Project Zero” Within Samsung – A Complete Redesign of Galaxy S Lineup) เป็นสมาร์ตโฟน ผลิตโดยซัมซุง เปิดตัวเมื่อวันที่ 1 มีนาคม  พ.ศ. 2558 ที่งาน Samsung Unpacked 2015 ในงาน Mobile World Congress ที่เมืองบาร์เซโลนา ประเทศสเปน วางจำหน่ายใน 20 ประเทศแรกเมื่อวันที่ 10 เมษายน พ.ศ. 2558Samsung Galaxy S6 เปิดตัวแล้ว! มาพร้อม Samsung Galaxy S6 edge มือถือขอบจอโค้ง 2 ด้าน หน้าจอ 5.1 นิ้ว ตัวเครื่องโลหะ และกล้อง 16 ล้านพิกเซล จำหน่าย 10 เมษายนนี้ ซัมซุง กาแลคซีเอส 6 มีอยู่ด้วยกัน 3 รุ่น คือรุ่นปกติ, รุ่น Edge (ขอบจอโค้งทั้งสองข้าง)เปิดตัว Samsung Galaxy S6 และ Galaxy S6 edge ยกระดับความพรีเมียม และรุ่น Edge+ (ขอบจอโค้งทั้งสองข้างและขนาดจอใหญ่กว่ารุ่น Edge)เล่าสู่กันฟังแตกต่างอย่างไร? Samsung Galaxy S6 edge และ Galaxy S6 edge+ ก่อนเจอตัวจริงงาน (TME 2015) มีการปรับเปลี่ยนการออกแบบและวัสดุจากรุ่นก่อน โดยตัวเครื่องเป็นโลหะชิ้นเดียว ด้านหลังใช้กระจกกอริลลากลาสแทนพลาสติก พร้อมรองรับการชาร์จไร้สายSamsung’s Galaxy S6: Metal, wireless charging are in, removable battery and microSD are out กาแลคซีเอส 6 มีการปรับปรุง TouchWiz ใหม่ให้ใช้งานได้ง่ายขึ้น ปรับปรุงกล้องถ่ายรูป ติดตั้งแอปพลิเคชันบางตัวจากไมโครซอฟท์ (OneNote, OneDrive, Skype) มาให้ในเครื่องSamsung bundles Microsoft apps on its new Galaxy S6 ทั้งยังสามารถลบแอปพลิเคชันตัวที่ไม่ใช้งานได้ไม่ชอบใช่มั้ย...Samsung Galaxy S6 และ S6 edge อนุญาตให้คุณเอาแอพขยะออกได้แล้ว และเป็นรุ่นแรกที่รองรับการใช้งาน LoopPay ซึ่งเป็นบริการจ่ายเงินผ่านมือถือที่ซัมซุงเพิ่งเข้าซื้อกิจการSamsung ซื้อ LoopPay ระบบจ่ายเงินผ่านมือถือSamsung unveils Galaxy S6 with NFC and LoopPay mobile payments
# ฟุตบอลชิงแชมป์แห่งชาติยุโรป 1968
การแข่งขันฟุตบอลชิงแชมป์แห่งชาติยุโรป 1968 เป็นการแข่งขันฟุตบอลชิงแชมป์แห่งชาติยุโรปครั้งที่ 3 จัดขึ้นที่ประเทศอิตาลี ระหว่างวันที่ 5-10  มิถุนายน พ.ศ. 2511

 สนามแข่งขัน 
  Rome Naples Florence Stadio Olimpico Stadio San Paolo Stadio Comunale Capacity: 80,000 Capacity: 82,000 Capacity: 52,000 200px 200px 200px

 การแข่งขันรอบสุดท้าย 
รอบชิงชนะเลิศ
# ฟุตบอลชิงแชมป์แห่งชาติยุโรป 1972
การแข่งขันฟุตบอลชิงแชมป์แห่งชาติยุโรป 1972 เป็นการแข่งขันฟุตบอลชิงแชมป์แห่งชาติยุโรปครั้งที่ 4 จัดขึ้นที่ประเทศเบลเยียม ระหว่างวันที่ 14 - 18 มิถุนายน พ.ศ. 2515

 สนามแข่งขัน 
 Brussels Liège Heysel Stadium Stade Émile Versé Stade Maurice Dufrasne Capacity: 60,000 Capacity: 42,800 Capacity: 43,000 200px 200px 200px  Antwerp Bosuilstadion Capacity: 60,000 200px

 การแข่งขันรอบสุดท้าย 
รอบชิงชนะเลิศ
# ดักลาส เอ-1 สกายเรเดอร์
เอ-1 สกายเรเดอร์  เครื่องบินโจมตีเครื่องยนต์เดี่ยวซึ่งใช้รบในสงครามเกาหลี,สงครามเวียดนาม เอ-1 เป็นเครื่องบินโจมตีใบพัดในยุคไอพ่นเครื่องบิน เอ-1 ใช้งานไปจนถึงปี 2528 โดยมีเอ-7 คอร์แซร์ 2 มาแทนที่ในกองทัพเรือสหรัฐ

 รายละเอียด 
320px
ความเร็วสูงสุด:518 ก.ม./ชม. (280 น็อต)
เพดานบิน:18,000 ฟุต (5,500 เมตร)
พิสัย:2,115 ก.ม.
ลูกเรือ:1 นาย
สูง:4.78 เมตร
ปีกยาว:15.25 เมตร
ยาว:11.84 เมตร
พื้นที่ปีก:37.19 ตร.ม.
น้ำหนักเปล่า:5,429 ก.ก.
น้ำหนักบรรทุก:8,213 ก.ก.
เครื่องยนต์:ลูกสูบ ไรท์ อาร์ 3350-28 ดับเบิลเอ
อาวุธ
ปืนใหญ่ 20มม. เอ็ม-2 720 นัด
ระเบิดมาร์ค 82 ,4 ลูก
ระเบิดมาร์ค 81 ,8 ลูก
จรวด LAU 3/A 32 นัด
# ทางหลวงแผ่นดินหมายเลข 375
ทางหลวงแผ่นดินหมายเลข 375 สายบ้านบ่อ–ลำลูกบัว ช่วงแรก เดิมเป็นถนนขนาด 2 ช่องจราจรตลอดสาย ยกเว้นช่วงตัวอำเภอบ้านแพ้วและบ้านดอนยายหอมมีขนาด 4 ช่องจราจร ต่อมาได้รับการขยายเป็นถนนขนาด 4 ช่องจราจรมีเกาะกลาง ส่วนในเขตชุมชนจะเป็นถนนขนาด 6-8 ช่องจราจร แยกจากถนนพระรามที่ 2 กิโลเมตรที่ 38 ตำบลชัยมงคล อำเภอเมืองสมุทรสาคร จังหวัดสมุทรสาคร ผ่านเข้าไปในตัวอำเภอบ้านแพ้ว ผ่านบ้านดอนยายหอม จังหวัดนครปฐม ผ่านมหาวิทยาลัยคริสเตียน ไปสิ้นสุดที่ถนนเพชรเกษม บริเวณสามแยกพระประโทน ตำบลพระประโทน อำเภอเมืองนครปฐม

จากนั้นจะเริ่มเส้นทางอีกครั้งที่ตำบลบ่อพลับ อำเภอเมืองนครปฐม ขึ้นไปทางทิศเหนือผ่านอำเภอดอนตูม ตัดกับทางหลวงแผ่นดินหมายเลข 3297, 3233 และ 3296 ไปสุดที่ตำบลลำลูกบัว อำเภอดอนตูม จังหวัดนครปฐม เส้นทางในช่วงนี้เป็นถนนขนาด 4 ช่องจราจรในช่วงนครปฐมถึงอำเภอดอนตูม และ 2 ช่องจราจรในช่วงอำเภอดอนตูมถึงตำบลลำลูกบัว โดยช่วงนี้อยู่ระหว่างการขยายเป็น 4 ช่องจราจร

เดิมทางหลวงสายนี้ประกอบด้วยทางหลวงสองสาย มีชื่อเรียกตามบัญชีสายทางของกรมทางหลวงว่า "ทางหลวงแผ่นดินหมายเลข 3097 สายแยกทางหลวงหมายเลข 4 (พระประโทน) - บรรจบทางหลวงหมายเลข 35 (บ้านบ่อ)" ระยะทางรวม 37.521 กิโลเมตร และ "ทางหลวงแผ่นดินหมายเลข 3036 สายแยกทางหลวงหมายเลข 3095 (นครปฐม) - บรรจบทางหลวงหมายเลข 346 (บางเลน)" จนกระทั่งในปี พ.ศ. 2556 กรมทางหลวงได้รวมทางหลวงสองสายนี้เข้าด้วยกันแล้วเปลี่ยนชื่อสายทางเป็นทางหลวงแผ่นดินหมายเลข 375 ปัจจุบันอยู่ในความดูแลของแขวงทางหลวงนครปฐม

 รายชื่อทางแยก
# ฟุตบอลชิงแชมป์แห่งชาติยุโรป 1976
การแข่งขันฟุตบอลชิงแชมป์แห่งชาติยุโรป 1976 เป็นการแข่งขันฟุตบอลชิงแชมป์แห่งชาติยุโรปครั้งที่ 5 จัดขึ้นที่ประเทศยูโกสลาเวีย ระหว่างวันที่ 16 - 20 มิถุนายน พ.ศ. 2519

 การแข่งขันรอบสุดท้าย 
รอบชิงชนะเลิศ
# ฟุตบอลชิงแชมป์แห่งชาติยุโรป 1964
การแข่งขันฟุตบอลชิงแชมป์แห่งชาติยุโรป 1964 เป็นการแข่งขันฟุตบอลชิงแชมป์แห่งชาติยุโรปครั้งที่ 2 จัดขึ้นที่ประเทศสเปน ระหว่างวันที่ 17 - 21  มิถุนายน พ.ศ. 2507

 สนามแข่งขัน 
450px มาดริด ซานเตียโก เบร์นาเบว ความจุ: 110,000 225px บาร์เซโลนา กัมนอว์ ความจุ: 93,053 224px

 การแข่งขันรอบสุดท้าย 
รอบชิงชนะเลิศ
# ฟุตบอลชิงแชมป์แห่งชาติยุโรป 1992
การแข่งขันฟุตบอลชิงแชมป์แห่งชาติยุโรป 1992 เป็นการแข่งขันฟุตบอลชิงแชมป์แห่งชาติยุโรปครั้งที่ 9 จัดขึ้นที่สวีเดน ระหว่างวันที่ 10 - 26 มิถุนายน พ.ศ. 2535 โดยการแข่งขันครั้งนี้ ทีมชาติเดนมาร์กได้เข้าร่วมการแข่งขันแทนทีมชาติยูโกสลาเวีย เนื่องจาก ถูกยูฟ่าแบน ด้วยเรื่องสงครามกลางเมือง และทีมชาติเดนมาร์กก็สามารถคว้าตำแหน่งชนะเลิศมาครองได้สำเร็จ

 สนามแข่งขัน 
  Gothenburg Stockholm Ullevi Råsunda Stadium Capacity: 44,000 Capacity: 40,000 200px 200px Malmö Norrköping Malmö Stadion Idrottsparken Capacity: 30,000 Capacity: 23,000 200px 200px

 การแข่งขันรอบสุดท้าย 
รอบชิงชนะเลิศ
# สวิส เตชภูวนนท์
สวิส เตชภูวนนท์ (เกิด 30 กันยายน พ.ศ. 2534) ชื่อเล่น มิกกี้ เป็นนักแสดงและนายแบบชาวไทย เข้าสู่วงการบันเทิงด้วยการแสดงโฆษณาและถ่ายนิตยสาร หลังจากนั้นเขาก็ได้รับการทาบทามให้แคสตัวกับทางช่อง 3 ก่อนที่จะได้เซ็นสัญญาเป็นนักแสดงในสังกัด และได้รับบทเป็น "ซาซากิ ทาโร่" ในละครฟอร์มยักษ์เรื่อง รอยรักหักเหลี่ยมตะวัน ปัจจุบันเป็นนักแสดงอิสระ

 ประวัติ 
สวิส เตชภูวนนท์ เกิดเมื่อวันที่ 30 กันยายน พ.ศ. 2534 เป็นบุตรคนที่สามจากพี่น้องสี่คน ก่อนเข้าสู่วงการบันเทิงสวิสเล่าว่า ผู้จัดการของเขาเป็นคนติดต่อให้รู้จักกับเจ้าของภาพยนตร์บันเทิง ทำให้เขาได้มีโอกาสได้แคสตัวกับทางช่อง 3 จนได้รับบท "ซาซากิ ทาโร่" ในละครโรแมนติก-แอคชันเรื่อง รอยรักหักเหลี่ยมตะวัน 

สวิสจบการศึกษาที่อนุบาลนิรมล ระดับประถมศึกษาที่โรงเรียนสายอักษร และจบการศึกษาชั้นมัธยมศึกษาจากโรงเรียนนวมินทร์ ก่อนที่จะย้ายมาศึกษาต่อในระดับอุดมศึกษาที่ซานฟรานซิสโก สหรัฐอเมริกา ซึ่งที่นั้น เป็นจุดเริ่มต้นทำให้เขาได้เข้าสู่วงการบันเทิงจากเอเจนซีให้ถ่ายโฆษณา เอชเอสบีซีแบรนด์ฮ่องกง และถ่ายแบบนิตยสารให้กับ BEUF

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 ปี พ.ศ.  เรื่อง  บทบาท 2557  รอยรักหักเหลี่ยมตะวัน  ซาซากิ ทาโร่ (ทาโร่) 2559  ดาวหลงฟ้า ภูผาสีเงิน  ร.ต.ท. ชัยชนะ พิชิตสงคราม	 2560  พ่อครัวหัวป่าก์  เบส 2564  ปาฏิหาริย์รักแม่โพสพ  ภาคภูมิ

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 ปี พ.ศ.  เรื่อง  บทบาท2566มนตราฟ้าฟื้นก๋วยจั๊บ

 รางวัล 
พ.ศ. 2557
 ดาราเดลี่ เดอะเกรต อวอร์ดส์ ครั้งที่ 4 สาขาดาวรุ่งชายที่สุดแห่งปี จากละครเรื่อง รอยรักหักเหลี่ยมตะวัน
 ทีวีสาม แฟนคลับ อวอร์ด 2014 สาขาดาวรุ่งชายยอดนิยม จากละครเรื่อง รอยรักหักเหลี่ยมตะวันสวิส เตชภูวนนท์ รับรางวัลดาวรุ่งชายยอดนิยม
พ.ศ. 2558
 เสนอชื่อเข้าชิงสยามดารา สตาร์ส อวอร์ดส์ 2015 สาขานักแสดงดาวรุ่งชาย จากละครเรื่อง รอยรักหักเหลี่ยมตะวัน
# ฟุตบอลชิงแชมป์แห่งชาติยุโรป 1988
การแข่งขันฟุตบอลชิงแชมป์แห่งชาติยุโรป 1988 เป็นการแข่งขันฟุตบอลชิงแชมป์แห่งชาติยุโรปครั้งที่ 8 จัดขึ้นที่เยอรมนีตะวันตก ระหว่างวันที่ 10 - 25 มิถุนายน พ.ศ. 2531

 สนามแข่งขัน 
  Munich Gelsenkirchen Olympiastadion Parkstadion Capacity: 69,256 Capacity: 70,748 200px 200px Hamburg Frankfurt Volksparkstadion Waldstadion Capacity: 61,330 Capacity: 61,056 200px 200px Düsseldorf Hanover Stuttgart Cologne Rheinstadion Niedersachsenstadion Neckarstadion Müngersdorfer Stadion Capacity: 68,400 Capacity: 60,366 Capacity: 70,705 Capacity: 60,584 200px 200px 200px 200px

 การแข่งขันรอบสุดท้าย 
รอบชิงชนะเลิศ